CELEX: 31998R1900
Language: et
Date: 1998-09-04 00:00:00
Title: Komisjoni määrus (EÜ) nr 1900/98, 4. september 1998, millega muudetakse nõukogu määruse (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) I lisa

Tähtis õiguslik teade

|

31998R1900

Euroopa Liidu Teataja L 247 , 05/09/1998 Lk 0006 - 0008

		Komisjoni määrus (EÜ) nr 1900/98,4. september 1998,millega muudetakse nõukogu määruse (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) I lisaEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 24. juuni 1991. a määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, [1] viimati muudetud komisjoni määrusega (EÜ) nr 1488/97, [2] eriti selle artikli 13 esimest ja teist taanet,ning arvestades, et:I lisasse tuleks lülitada seenekasvatuses kasutatavate substraatide omadusi reguleerivad sätted, et mahepõllundusliku seenekasvatuse tootmistingimused liikmesriikides oleksid ühesugused;kõnealuste substraatide põllumajanduslikud koostisosad peaksid põhimõtteliselt tulema mahepõllunduslikke tootmismeetodeid kasutavatest põllumajandustootjatest;teatavaid koostisosi, eelkõige õlgi ja sõnnikut, ei saa praegu siiski mahepõllundustootmisest piisavas koguses; seetõttu on asjakohane kehtestada nõuetekohane üleminekuaeg, et võimaldada tootjatel uute nõuetega kohaneda;artikli 7 lõike 2 kolmandas taandes nähakse ette võimalus määratleda konkreetsed märgistamisnõuded määruse (EMÜ) nr 2092/91 II lisas märgitud teatavate toodete abil valmistatud toodetele; kõnealuste toodete puhul on asjakohane sätestada informatiivne märgistamine seoses substraatides mitteorgaanilise päritoluga koostisosade kasutamisega üleminekuajal;tuleb kaaluda kõnealuses määruses esitatud nõuete edasist täpsustamist eelkõige kasutamistingimuste puhul, kaasa arvatud mahepõllunduslikke tootmismeetodeid mittekasutavatest põllumajandustootjatest saadud sõnniku maksimaalne osakaal ning seeneniidistiku omadused ja päritolu; asjakohaste ettevalmistustega tuleks alustada õigel ajal, et need enne üleminekuaja lõppu lõpetada;üleminekuaja pikkuse võib uuesti läbi vaadata, silmas pidades mahepõllunduslike meetodite abil saadud õlgede ja laudasõnniku kättesaadavust;käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 märgitud komitee arvamusega,ON VASTU VÕTNUD KÄESOLEVA MÄÄRUSE:Artikkel 1Määruse (EMÜ) nr 2092/91 I lisa muudetakse vastavalt käesoleva määruse lisale.Artikkel 21. Käesolev määrus jõustub 1. detsembril 1998.2. Erandina I lisa punktidest 5.1 ja 5.2 võib 1. detsembril 2001 lõppeva üleminekuaja kestel kasutada:- lisa punkti 5.1 alapunktis a märgitud tooteid, mis ei ole pärit mahepõllunduslikke tootmismeetodeid kasutavatest põllumajandustootjatest, kuid mis vastavad määruse (EMÜ) nr 2092/91 II lisa A jao punktide 1—4 nõuetele,- ja/või lisa punktis 5.2 märgitud tooteid, mis ei ole pärit mahepõllunduslikke meetodeid kasutavatest põllumajandustootjatest, kuid mis võimaluse korral vastavad määruse (EMÜ) nr 2092/91 II lisa A jaos märgitud nõuetele,kui punkti 5.1 alapunktis a ja punktis 5.2 märgitud tooted ei ole kättesaadavad mahepõllundusmeetodil põhineva tootmisega põllumajandustootjatest ning vajadust nende järele on kinnitanud kontrolliv ametiasutus või eraõiguslik kontrolliasutus.Sellistel juhtudel sisaldab märgis ja reklaam järgmist lauset: "Seened on kasvatatud ekstensiivpõllumajanduslikul substraadil, mida on lubatud kasutada mahepõllunduses üleminekuajal". Sõna "mahepõllunduses" ei tohi olla kõnealuses lauses ega märgise muudes osades ja/või reklaamis sisalduvatest teistest sõnadest silmatorkavam.Käesolev määrus on tervikuna siduv ja vahetult kohaldatav kõikides liikmesriikides.Brüssel, 4. september 1998Komisjoni nimelkomisjoni liigeFranz Fischler[1] EÜT L 198, 22.7.1991, lk 1.[2] EÜT L 202, 30.7.1997, lk 12.--------------------------------------------------LISAMääruse (EMÜ) nr 2092/91 I lisale lisatakse järgmine punkt 5:"5. Seente tootmisel võib kasutada substraate, kui need koosnevad järgmistest koostisosadest:5.1. laudasõnnik ja virts (kaasa arvatud määruse (EMÜ) nr 2092/91 II lisa A jao punktides 1—4 märgitud tooted):a) mis on pärit kas mahepõllundusliku tootmisega põllumajandustootjatest;b) või vastavad määruse (EMÜ) nr 2092/91 II lisa A jao punktide 1—4 nõuetele, mille kohaselt selliste substraatide osakaal moodustab ainult kuni 25 protsenti [1] ning ainult juhul, kui punkti 5.1 alapunktile a vastavat toodet ei ole võimalik saada;5.2. põllumajandusliku päritoluga tooted, välja arvatud punktis 5.1 märgitud tooted (nt õled), mis on saadud mahepõllundusliku tootmisega põllumajandustootjatest;5.3 keemiliselt töötlemata turvas;5.4 pärast langetamist keemiliselt töötlemata puit;5.5 määruse (EMÜ) nr 2092/91 II lisa A jaos nimetatud mineraalained, vesi ja muld."[1] Kõnealune osakaal arvutatakse substraadi koostisosade kogukaalust (välja arvatud katteaine ja lisatud vesi) enne kompostimist.--------------------------------------------------